Vroue vas ná kleuters sterf tydens "duiwelsuitdrywingseremonie" | Maroela Media
Vroue vas ná kleuters sterf tydens "duiwelsuitdrywingseremonie"
Zakieya Latrice Avery, die ma van die kinders Foto: Montgomery County-polisie via NY Daily News
'n Tweede vrou is in hegtenis geneem nadat twee jong kinders glo tydens 'n beweerde duiwelsuitdrywingseremonie gesterf het.
Die polisie in Germantown, Maryland in Amerika, het die 21-jarige Monifa Denise Sanford Saterdagmiddag in hegtenis geneem nadat sy glo uit die hospitaal ontslaan is, berig WPTV Channel 5. Sanford is Vrydagoggend tydens 'n gewelddadige voorval beseer. Twee kinders het gesterf en twee ander kinders is beseer.
Sanford staar twee aanklagte van moord en twee aanklagte van poging tot moord in die gesig. Sy word sonder borgtog aangehou.
Zakieya Latrice Avery (28), van Germantown, is vroeër in hegtenis geneem op dieselfde aanklagte. Avery is die twee slagoffers, onderskeidelik 1 en 2 jaar oud, se ma. Die twee kleuters is glo verskeie kere met 'n mes gesteek. Twee ander kinders, onderskeidelik 5 en 8 jaar oud, word steeds in die hospitaal behandel.
Avery en Sanford wou glo duiwels uitdryf. Die polisie het nog nie verdere besonderhede bekend gemaak nie. Die ondersoek duur voort.
Video: Jamaika-span goedgekeur vir bobslee by Olimpiese Spele
Liewe loven – hierdie gesig laat my aan die duiwel dink …
Liewe genade!!! Wat nou nog???!!!
Duiwels vas na kleuters sterf
Om selfs te dink dat 'n kind 'n demoniese mag in hom kan he, is on-Bybels. Jesus het gese aan sulkes behoort die Koningkryk van die Hemele. 'n Kind wat nog nie die verskil tussen reg en verkeerd ken nie, kan nie deur 'n demoon 'beset' wees nie. As daai kind sterf, gaan hy of sy reguit Hemel toe. So ek moet ook se – Goeie genade wat is fout met hierdie mensdom!